**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2020. szeptember 23-i rendes ülésére**

**Tájékoztató Szombathely Megyei Jogú Város Önkormányzata által biztosított szociális szolgáltatások 2019. évi feladatellátásáról, valamint a 2019. évben pénzben és természetben nyújtott szociális ellátásokról**

A szociális igazgatásról és szociális ellátásokról szóló 1993. évi III. törvény (a továbbiakban: Sztv.) meghatározza a személyes gondoskodást nyújtó szociális intézmény fenntartójának feladat- és jogkörét.

Az Sztv. 92/B. § (1) bekezdés d) pontja szerint a fenntartó évente egy alkalommal értékeli a szakmai munka eredményességét.

Az előterjesztés mellékletét képező beszámoló átfogó részletességgel mutatja be a szociális szolgáltatások 2019. évi működését.

Kérem a Tisztelt Bizottságot, hogy a tájékoztatót megtárgyalni, és a határozati javaslatot elfogadni szíveskedjék.

**Szombathely, 2020. szeptember „ ”**

**/: Dr. László Győző:/**

HATÁROZATI JAVASLAT

**…/2020. (IX.23.) SzLB. sz. határozat**

Szombathely Megyei Jogú Város Szociális és Lakás Bizottsága a „Tájékoztató Szombathely Megyei Jogú Város Önkormányzata által biztosított szociális szolgáltatások 2019. évi feladatellátásáról, valamint a 2019. évben pénzben és természetben nyújtott szociális ellátásokról” című előterjesztést a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 31. pontja alapján megtárgyalta és az abban foglaltakat tudomásul veszi.

**Felelősök:** Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** 2020. szeptember 23.